Eenskottel gereg: hoender as hoofspeler. | Resepte uit die Klein Kombuis
← Rys. Daai boring wit goed in die kas.
As jy eenvoudig nie lus is vir baie potte en panne vuilmaak nie, of soos ek, ‘n piepklein kombuis het, neem ‘n oondvaste bak, en maak vanaand ‘n gereg waarvan almal sal hou, en wat jou 10 minute se voorbereiding gekos het.
Ek gebruik my swartpot (platboom), want ek hou van ingooi en ingooi en bygooi.
Neem hoenderstukke, en sny dit in kleiner stukkies. Letterlik so groot soos ‘n poeding lepel. Gooi ‘n koppie of meer rys onder in die pot, en gooi die hoenderstukkies bo-op die rys – nie op een hoop nie, versprei dit. Sny geel of groenrissie in repies, en gooi dit ook bo-oor. Neem ‘n blikkie sampioene, of ‘n pakkie varses, opgesny in skywe, en gooi dit by. Dit is hier waar die manne van die muise geskei word: kap ‘n groot knoffelhuisie fyn, en gooi by. NIE GEFERMENTEERDE STINK KNOFFEL IN ‘n CHEAP OLIE VAN ‘n WINKELRAK NIE, NET VARS KNOFFEL WORD HIER TOEGELAAT!
Sout en peper die hele gereg, en neem 2 blikkies tamaties, gooi dit bo-oor die gereg, sit die deksel, of tinfoelie op, en druk in ‘n oond van 180grade celcius.
Na ‘n uur toets jy die rys se gaarheid, en as jy sien daar is te veel vloeistof in die gereg, los die deksel/tinfoelie af. Kyk na ‘n halfuur weer of die dis gaar is, en voila, jy het ‘n maaltyd in ‘n skottel!
This entry was posted in Klein Kombuis. Bookmark the permalink.	← Rys. Daai boring wit goed in die kas.
3 responses to “Eenskottel gereg: hoender as hoofspeler.”	Magda Shand
BAIE HOENDER GEREG
BAIE LEKKER HOENDER GEREG.